Kārlis Kazāks i Jei – Anete Kozlovska janvara vyds zīmu aicynoj baudeit ar syltom dzīsmem i sasatikšonu, kurū caurveis ari Kārļa pīdzeivuotī Latgolys ceļu stuosti. Da šam Kārlis Kazāks ir izdevs vairuokus solo albumus i div šyupeļdzīšmu albumus bārnim. Kārļa komponātuo muzyka izskaņ vairuokuos Latvejis Nacionaluo teatra i Latvejis Leļu teatra izruodēs. Anete Kozlovska ir dzīšmu autore i izpiļdeituoja, izdavuse solo albumu i spielej grupā “Tramplīni”, kai ari ar bolsu i klavīru skaņom īkruosuojuse Kārļa Kazāka dzīsmis jau trejūs albumūs.
19. janvarī 20.00 Reigā, klubā “Četri balti krekli” nūtiks improvizacejis izruode latgaliski “A cik daudzi smīkla 2”.
Izruodi pīduovuos improvizatoru kolektivs “ĀrprāTS”, kas kūpā saguoja 2015. goda vosorā, par sovu mierki izvierzejūt popularizēt taidu improvizacejis teatra žanru kai teatra sports, kuruo pamatā ir teatrala improvizaceja savīnuojumā ar sporta azartu. Izvierzeitais aizdavums ir ruodeit kvalitativu improvizaceju iz skotuvis, kas spiej uzjautrynuot, aizkustynuot i īintrigēt.
Itūšaļt kolektivā dorbojās 24 jaunīši. Parosti iz skotuvis teik spālāts teatra sports, tok itūreiz tiks pīduovuota garuos formys improvizacejis izruode. Tei nav pyrmuo reize, kod “ĀrprāTS” uzastuoj latgaliski, jau vosorā tyka spālāta vīna improvizacejis izruode latgalīšu volūdā.
Vaicojūt, parkū izruode byus latgaliski, kolektiva puorstuovi atsaceja, ka latgaliski spielēs, partū ka vosorys izruode beja cīši veiksmeiga i patyka skateituojim, tok golvonais īmeslis ir taids, ka gondreiž puse “ĀrprāTS” komandys ir nu Latgolys.
ltg_Latn ltg_Latn ltg_Latn ltg_Latn ltg_Latn